la'e pe abufy.ibu lu le nanca li panono zo'u skina tersitna panonomei

la'e pe abufy.ibu lu le nanca li panono zo'u skina tersitna panonomei li'u lu'u goi ko'a zi'e noi pagbu le pe abufy.ibu me lu le nanca li panono zo'u li'o li'u selcmi cu liste lo ralju be lo'i merko skina tersitna be'o se panonomei .i abufy.ibu jarco tu'a le liste de'i li xa pi'e renonomu vecu'u lo cacra be li ci seltivni be fi cybysy .i ri tergi'a fi la'o tig. Pierce Brosnan tig. noi tigni ku'o gi'e vasru lo pinka be fi so'i me la xali,uyd tigni joi terskina 

ni'o lo kamni poi selcmi pamunono skina tigni joi terpikcre joi circre cu cnemu lu je'u doi dirba mi na selci'i li'u noi selsku la'o tig. Clark Gable tig. va'o lo merko klonunjamna vajni bo skina no'u la'e lu canci pa'a le brife li'u ku'o fo lo tcita no'u lu ze'e traji lo ka termo'i kei fo lo skina tersitna li'u

## pajni manri
ni'o lo kamni cmima pu tercpe lo nu cuxna sepi'o lo go'o manri

* ni'o *lo ka skina tersitna* zo'u tu'e jufra ja jufpau ja ke tortei  nunsnu ke'e co selba'u va'o lo merko skina  .i lo'i selsanga selba'u cu na cmima le te cuxna tu'u
*ni'o *lo ka kulnu vajni* zo'u lo skina tersitna cu se pilno lo velskina va'o lo ri selfri gi'e binxo lo kulnu pagbu .e lo se ke natmi vlaste pe'a
*ni'o *lo se cerda* zo'u lo skina tersitna cu se pilno lo velskina tezu'e lo nu morji fi lo se dirba skina kei seri'a lo nu vo'a cu renvi tai lo citri se cerda  

## liste

(lo tigni .e lo selfi'a prenu cu jai se jarco bau la gliban)

## steci
la'e lu *la kasablankas.* li'u traji lo ni tersitna ce'u sedi'o le liste kei lo zmadu lo'i ro skina .i lo se go'i cu xamei le mumoi kuce le renomoi kuce le rebimoi kuce le ciremoi kuce le vocimoi kuce le xazemoi .i la'e lu *canci pa'a le brife* li'u lu'u ne le pamoi kuce le cipamoi kuce le musomoi ge'u   joi la'e lu *le mafcre be se di'o la .az.* li'u lu'u ne le vomoi kuce le recimoi kuce sosomoi cu selyli'e gi'e du re boi cimei 

ni'o pano nanmu kujo'u vo ninmu cu selsitna fi lo su'omei .i la'o tig. Humphrey Bogart tig. ne lo mumei cu traji .iji'a lo go'i cu tese cusku fi la'o tig. Lauren Bacall tig. ce'e le civomoi pe'e je  la'o tig. Alfonso Bedoya tig. ce'e le cixamoi .i la'o tig. Bette Davis tig. ce la'o tig. Vivien Leigh tig. simxu lo nu dunli fi lo ka traji be fo lo'i ninmu tigni keikei .i bydy. .e vyly. cu  selsitna fi lo cimei .i la'o tig. Marlon Brando tig. .e la'o tig. Tom Hanks tig. .e la'o tig. Al Palcino tig. cu go'i ji'a i la'o tig. James Cagney tig. .e la'o tig. Sean Connery tig. .e la'o tig. Clint Eastwood tig. .e la'o tig. Charlton Heston tig. .e la'o tig. Judy Garland tig. .e la'o tig. Jack Nicholson tig. .e la'o tig. Arnold Schwarzenegger tig. .e la'o tig. Dustin Hoffman tig. .e la'o tig. Gloria Swanson tig. selsitna fi lo remei 
 
ni'o la bogart cu selsitna fi lo vomei fi'o xarpre lo pamei noi zvati la'e lu la kasablankas. li'u .i lo se go'i du le mumoi kuce le renomoi kuce le vocimoi kuce le xazemoi .i ci ninmu tigni cu selsita fi lo remei fi'o xarpre lo pamei .i lo go'i cu du la'o tig. Vivien Leigh tig. ne lu canci pa'a le brife li'u zi'e ne le cipamoi kuce le musomoi ge'u ce la'o tig. Gloria Swanson tig. ne lu la solcanci klaji li'u zi'e ne le zemoi kuce le revomoi ge'u ce la'o tig. Judy Garland tig. ne lu le mafcre be se di'o la .az. li'u zi'e ne le vomoi kuce le recimoi

ni'o ci tigni cu selsitna fi'o xarpre lo pamei va'o za'u skina .i le go'i du la'o tig. Clint Eastwood tig. noi se xarpre la'o xarpre Harry Callahan xarpre va'o la'e lu *suksa mu'e darxi* li'u lu'u ne le xamoi ge'u  .e la'e lu *la voi norvu'e .aris.* ne le mupamoi ku'o .e la'o tig. Sean Connery tig. noi se xarpre la djeimyz.band. va'o la'e lu *la poi mikce non.* li'u lu'u ne le reremoi ge'u .e la'e lu *la solji degji* li'u lu'u ne le sonomoi ku'o .e la'o tig. Arnold Schwarzenegger tig. noi se xarpre la sisti va'o la'e lu *la sisti* li'u lu'u ne la cizemoi ge'u .e la'e lu *la sisti remo'o .i nunpai djedi* li'u lu'u ne le zexamoi  

ni'o pa le tersitna no'u le reremoi no'u lu la band. sa la djeimyz.band. li'u cu selsku xa frica tigni va'o rere frica skina 

ni'o vo le tersitna poi zvati le liste cu selpau papo'o valsi poi jai rapli li su'o .i le go'i cu du lu zgucifxrula li'u noi te sitna la'e lu *la poi selgu'e kein.* li'u ku'o joi lu slasi li'u noi te sitna la'e lu *le kulmu'o* li'u ku'o joi lu i'i .o'onai la atikys. .i la atikys. li'u noi te sitna la'e lu *gerku djedi lecydo'i* ku'o joi lu .ai la'orpastu .i la'orpastu li'u noi te sitna la'e lu *la la natmi xamkarni ku danlu zdani* .i  traji  lo ka clani kei fa le la'o tig. Katherine Hepburn tig. tersitna ku noi te sitna la'e lu *nenri lo solji lalxu* li'u lu'u zi'e no'u lu ju'i nanmu .i do du le mi xirno'i poi dasni lo gusminra dabycalku li'o li'u noi selpau voxapo'o valsi

ni'o ci le tersitna cu te sitna lo zasti fasnu .i le go'i cu du

* le la'o kelc. Lou Gehrig kelc. te tolrinsa selsku no'u lu li'o lo traji be lo ka funca bei lo zabna bei lo'i nanmu poi cpana lo terdi sefta li'u noi zvati la'e lu *le seljgi be la .ienkiz.* zi'e no'u le cibimoi 
* le la *.apalos. poi pacimoi* ku'o djucpe selcradi no'u lu doi .ustyn mi'a selnabmi li'u zi'e no'u le munomoi
* le la'o tig. George Cohan tig. srana tersitna no'u lu lo mamta be mi cu ckire do li'u noi zvati la'e lu *me la .iankis.dudl. selja'ipre* zi'e no'u le sozemoi

## famnoi

## bartu jorne
*AFI List of Quotes
*List of the 400 Nominees
*Compilation of quoted scenes